**รายงานการประชุมสภาเทศบาลตำบลบ้านใหม่**

**สมัยแรก ประจำปี พ.ศ. ๒๕64**

**วันจันทร์ที่ 17 พฤษภาคม ๒๕๖4 เวลา 09.00 น.**

**ณ ห้องประชุมสภาเทศบาลตำบลบ้านใหม่**

...................................................................

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ** | **สกุล** | **ตำแหน่ง** | **ลายมือชื่อ** |
| 1 | นายคณิศร | คะเชนชาติ | ประธานสภาเทศบาล | *คณิศร คะเชนชาติ* |
| 2 | นายสุรศักดิ์ | บัวเมืองปัก | รองประธานสภาเทศบาล | *สุรศักดิ์ บัวเมืองปัก* |
| 3 | นายวีระ | คะเชนทร์ชาติ | สมาชิกสภาเทศบาล เขต 1 | *วีระ คะเชนทร์ชาติ* |
| ๔ | นายอุเทน | กูบโคกกรวด | สมาชิกสภาเทศบาล เขต 1 | *อุเทน กูบโคกกรวด* |
| ๕ | นายจักรวรรดิ์ | ศรีพนม | สมาชิกสภาเทศบาล เขต 1 | *จักรวรรดิ์ ศรีพนม* |
| ๖ | นายเทพพิทักษ์ | เมธาพันธ์พิชิต | สมาชิกสภาเทศบาล เขต 1 | *เทพพิทักษ์ เมธาพันธ์พิชิต* |
| ๗ | นางสาวกิตติมา | ถิขุนทด | สมาชิกสภาเทศบาล เขต 2 | *กิตตมา ถิขุนทด* |
| 8 | นายอนันท์ | กลัดสันเทียะ | สมาชิกสภาเทศบาล เขต 2 | *อนันท์ กลัดสันเทียะ* |
| ๙ | นายสุดใจ | ดุมใหม่ | สมาชิกสภาเทศบาล เขต 2 | *สุดใจ ดุมใหม่* |
| ๑๐ | ว่าที่ร้อยตรีหญิงสุระ | พึ่งทหาร | สมาชิกสภาเทศบาล เขต 2 | *สุระ พึ่งทหาร* |
| ๑๑ | นายพรเทพ | เจริญพงษ์อนันต์ | สมาชิกสภาเทศบาล เขต 2 | *พรเทพ เจริญพงษ์อนันต์* |
| 12 | นายวันชัย | พลสมบัติ | สมาชิกสภาเทศบาล เขต 2 | *วันชัย พลสมบัติ* |
| 13 | นายสิรกิจ | วาปีธรรม | เลขานุการสภาเทศบาล | *สิรกิจ วาปีธรรม* |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ** | **สกุล** | **ตำแหน่ง** | **ลายมือชื่อ** |
| 1 | นางมะลิวัลย์ | บางนิ่มน้อย | นายกเทศมนตรีตำบลบ้านใหม่ | *มะลิวัลย์ บางนิ่มน้อย* |
| ๒ | นางสาวสุรีย์ | พิมพ์ปรุ | รองปลัดเทศบาล | *สุรีย์ พิมพ์ปรุ* |
| 3 | นายภุชพงศ์ | บุญศรีรัตนะ | ผู้อำนวยการกองช่าง | *ภุชพงศ์ บุญศรีรัตนะ* |
| ๔ | นางชวันภรณ์ | รุ่งเรือง | ผู้อำนวยการกองคลัง | *ชวันภรณ์ รุ่งเรือง* |
| 5 | นายไชยวุษณ์ | นระแสน | หัวหน้าสำนักปลัดเทศบาล | *ไชยวุษณ์ นระแสน* |
| 6 | นางเพียงพิศ | แพงอนันต์ | ผู้อำนวยการกองการศึกษา | *เพียงพิศ แพงอนันต์* |
| 7 | นางสาวสุรางค์ | ธีระวาส | หัวหน้าฝ่ายอำนวยการ | *สุรางค์ ธีระวาส* |
| 8 | นางภคภัทร | เดชชาติธนาคุณ | นักจัดการงานทั่วไปชำนาญการ | *ภคภัทร เดชชาติธนาคุณ* |
| 9 | นายบุญเจิม | เทียนปรุ | ผู้ใหญ่บ้าน หมู่ที่ 10 | *บุญเจิม เทียนปรุ* |
| 10 | พล.ต.ต.ชัยเดช | ปานรักษา | ที่ปรึกษาพิเศษ | *ชัยเดช ปานรักษา* |
| 11 | นายอนันท์ | บุญทัน | รองนายกเทศมนตรีตำบลบ้านใหม่ | *อนันท์ บุญทัน* |
| 12 | นางสุรัตน์ | กรใหม่ | รองนายกเทศมนตรีตำบลบ้านใหม่ | *สุรัตน์ กรใหม่* |
| 13 | นายณรงค์ | เสือบุญ | ที่ปรึกษานายกเทศมนตรีตำบลบ้านใหม่ | *ณรงค์ เสือบุญ* |
| 14 | นายอนันต์ | ละอองแก้วสุข | ที่ปรึกษาพิเศษ | *อนันต์ ละอองแก้วสุข* |
| 15 | นายพัชกฤต | ศุภลักษณ | เลขาธิการกลุ่มพัฒนาบ้านใหม่ | *พัชกฤต ศุภลักษณ* |
| 16 | นางสาวสุกัญญา | มะแม้น | กำนันตำบลบ้านใหม่ | *สุกัญญา มะแม้น* |

**เริ่มประชุมเวลา 09.00 น.** เมื่อได้เวลาประชุม (เลขานุการสภาเทศบาลตำบลบ้านใหม่ ได้ตรวจสอบรายชื่อผู้เข้าร่วมประชุมเมื่อครบองค์ประชุมแล้ว) มีสมาชิกสภาเทศบาลมาประชุม 12 ท่าน เชิญสมาชิกสภาเทศบาลเข้าห้องประชุม

 เมื่อที่ประชุมพร้อมแล้ว เลขานุการสภาเทศบาล ได้เรียนเชิญ ประธานสภาเทศบาล จุดธูป เทียน บูชาพระรัตนตรัย พร้อมนำผู้เข้าร่วมประชุมทุกท่านไหว้พระสวดมนต์ และกล่าวเปิดประชุมสภาเทศบาลตำบลบ้านใหม่ สมัยแรก ประจำปี พ.ศ. ๒๕๖4 และดำเนินการประชุมตามระเบียบวาระการประชุมต่อไป

**นายคณิศร คะเชนชาติ** เรียน ท่านรองประธานสภาเทศบาล สมาชิกสภาเทศบาลทุกท่าน

**ประธานสภาเทศบาล** ท่านนายกเทศมนตรี ปลัดเทศบาล ผู้อำนวยการกองทุกกอง พนักงานเทศบาล เจ้าหน้าที่ที่เกี่ยวข้อง และผู้สนใจเข้าร่วมรับฟังการประชุมสภาเทศบาลตำบลบ้านใหม่ ทุกท่าน ผมขอเปิดการประชุมสภา สมัยสามัญ สมัยแรก ประจำปี พ.ศ. ๒๕๖4 เชิญเลขานุการสภาอ่านประกาศเรียกประชุมสภาเทศบาล

**นายสิรกิจ วาปีธรรม** ประกาศสภาเทศบาลตำบลบ้านใหม่

**เลขานุการสภาเทศบาล** เรื่อง เรียกประชุมสภาเทศบาลตำบลบ้านใหม่

สมัยสามัญ สมัยแรก ประจำปี พ.ศ. ๒๕๖4

ตามมติสภาเทศบาลตำบลบ้านใหม่ เมื่อคราวประชุมสภาเทศบาลตำบลบ้านใหม่ สมัยสามัญ ครั้งแรก ในคราวประชุมเมื่อวันที่ 11 พฤษภาคม ๒๕๖4 ได้กำหนดสมัยประชุมสภาเทศบาลตำบลบ้านใหม่ สมัยสามัญ สมัยที่ 2 ประจำปี พ.ศ. ๒๕๖4 ระหว่างวันที่ ๑2 พฤษภาคม 25๖4 ถึงวันที่ 10 มิถุนายน ๒๕๖4 จำนวนวันประชุม 30 วัน นั้น

อาศัยอำนาจตามข้อ ๒๒ แห่งระเบียบกระทรวงมหาดไทย ว่าด้วยข้อบังคับการประชุมสภาท้องถิ่นพ.ศ. ๒๕๔๗ ประธานสภาเทศบาลตำบลบ้านใหม่ จึงแจ้งให้สมาชิกสภาเทศบาลตำบลบ้านใหม่ และประชาชนในเขตเทศบาลตำบลบ้านใหม่ได้รับทราบว่าสภาเทศบาลตำบลบ้านใหม่ จะดำเนินการเรียกประชุมสภาเทศบาลตำบลบ้านใหม่ สมัยสามัญ สมัยที่ 2 ประจำปี พ.ศ. ๒๕๖4 เริ่มตั้งแต่วันที่ 12 พฤษภาคม 25๖4 เป็นต้นไป มีกำหนดไม่เกิน 30 วัน

 จึงประกาศมาเพื่อทราบโดยทั่วกัน

 ประกาศ ณ วันที่ ๑1 พฤษภาคม พ.ศ. ๒๕๖4

 คณิศร คะเชนชาติ

 (นายคณิศร คะเชนชาติ)

 ประธานสภาเทศบาลตำบลบ้านใหม่

**ระเบียบวาระที่ 1 เรื่องที่ประธานจะแจ้งต่อที่ประชุม**

**นายคณิศร คะเชนชาติ** ระเบียบวาระที่ 1 กระผมขอแจ้งให้ที่ประชุมทราบนะครับ

**ประธานสภาเทศบาล** เรื่องแรก เมื่อคราวประชุมสภาเทศบาล ครั้งแรก เมื่อวันที่ 11 พฤษภาคม 2564 ได้มีมติเห็นชอบ ให้นายสุรศักดิ์ บัวเมืองปัก ดำรงตำแหน่งรองประธานสภาเทศบาล ซึ่งนายอำเภอเมืองนครราชสีมา ได้ลงนามได้คำสั่งแต่งตั้ง ที่ 5003/2564 ลงวันที่ 11 พฤษภาคม 2564 เรียบร้อยแล้ว

เรื่องที่ 2 เมื่อคราวประชุมสภาเทศบาล ครั้งแรก เมื่อวันที่ 11

พฤษภาคม 2564 ได้มีมติมติเห็นชอบเลือกคณะกรรมการตรวจรายงานการประชุม ตามคำสั่งที่ 2/2564 ลงวันที่ 11 พฤษภาคม 2564 ประกอบกับ เมื่อวันที่ 11 พฤษภาคม 2564 เวลา 16.00 น. คณะกรรมการตรวจรายงานการประชุมได้ประชุมเพื่อคัดเลือกประธานคณะกรรมการ และเลขานุการคณะกรรมการ ตรวจรายงานการประชุม ผลปรากฏว่า

* นายวันชัย พลสมบัติ เป็นประธานคณะกรรมการตรวจรายงาน การประชุม
* นายเทพพิทักษ์ เมธาพันธ์พิชิต เป็นเลขานุการคณะกรรมการตรวจรายงานการประชุม

**ที่ประชุม รับทราบ**

**ระเบียบวาระที่ 2 เรื่อง รับรองรายงานการประชุม**

**นายคณิศร คะเชนชาติ** ระเบียบวาระที่ 2 เชิญเลขานุการ ได้ชี้แจงต่อที่ประชุมครับ

**ประธานสภาเทศบาล**

**นายสิรกิจ วาปีธรรม** เรียนประธานสภาเทศบาล และสมาชิกสภาเทศบาล ทุกท่าน วันนี้

**เลขานุการสภาเทศบาล** ไม่มีการรับรองรายงานการประชุม เนื่องจาก คณะกรรมการตรวจรายงานการประชุม ยังไม่ได้ตรวจ ทำให้ต้องไปรับรองในครั้งต่อไป

**ระเบียบวาระที่ 3 เรื่อง การแถลงนโยบายของนายกเทศมนตรีตำบลบ้านใหม่**

**นายคณิศร คะเชนชาติ** ต่อไปเป็นระเบียบวาระที่ 3 การแถลงนโยบายของนายกเทศมนตรี

**ประธานสภาเทศบาล** ตำบลบ้านใหม่ เชิญเลขานุการสภา ได้ชี้แจงระเบียบกฎหมายที่เกี่ยวข้อง

**นายสิรกิจ วาปีธรรม** เรียนประธานสภาเทศบาล และสมาชิกสภาเทศบาล ทุกท่าน

**เลขานุการสภาเทศบาล** กระผมขอชี้แจงระเบียบกฎหมายที่เกี่ยวข้อง ก่อนที่นายกเทศมนตรีจะแถลงนโยบาย ตามพระราชบัญญัติเทศบาล พ.ศ. 2496 แก้ไขเพิ่มเติมจนถึงปัจจุบัน ตามาตรา 48 ทศ ก่อนนายกเทศมนตรีเข้า รับหน้าที่ ให้ประธานสภาเทศบาลเรียกประชุมสภาเทศบาลเพื่อให้นายกเทศมนตรี แถลงโนบายต่อสภาเทศบาลโดยไม่มีการลงมติ ทั้งนี้ ภายในสามสิบวันนับแต่วันประกาศผลการเลือกตั้งนายกเทศมนตรี

**นายคณิศร คะเชนชาติ** ขอเชิญ นางมะลิวัลย์ บางนิ่มน้อย นายกเทศมนตรีตำบลบ้านใหม่

**ประธานสภาเทศบาล** ได้แถลงนโยบายในการบริหารงานของเทศบาล ต่อที่ประชุมสภาเทศบาลตำบลบ้านใหม่ ขอเชิญครับ

**นางมะลิวัลย์ บางนิ่มน้อย** เรียนประธานสภาเทศบาล และสมาชิกสภาเทศบาล ทุกท่าน

**นายกเทศมนตรีตำบลบ้านใหม่** ดิฉัน นางมะลิวัลย์ บางนิ่งน้อย ดำรงตำแหน่งนายกเทศมนตรีตำบล บ้านใหม่ ขอแถลงนโยบายในการบริหารงานเทศบาลตำบลบ้านใหม่ ดังนี้

ตามที่เทศบาลตำบลบ้านใหม่ อำเภอเมืองนครราชสีมา จังหวัดนครราชสีมา ได้ดำเนินการเลือกตั้งสมาชิกสภาเทศบาล และนายกเทศมนตรีตำบลบ้านใหม่ เมื่อวันที่ 28 มีนาคม พ.ศ. 2564 และจากผลการเลือกตั้งปรากฏว่า ประชาชนในเขตเทศบาลตำบลบ้านใหม่ ได้กรุณามอบความไว้วางใจให้ ดิฉัน นางมะลิวัลย์ บางนิ่มน้อย เป็นผู้บริหารงานเทศบาล ในตำแหน่ง นายกเทศมนตรีตำบลบ้านใหม่ นั้น

ตามพระราชบัญญัติเทศบาล พุทธศักราช 2496 แก้ไขเพิ่มเติม ฉบับที่ 14 พุทธศักราช 2562 มาตรา 48 ทศ วรรคแรกและวรรคสอง ได้บัญญัติไว้ว่า “ก่อนนายกเทศมนตรีเข้ารับหน้าที่ให้ประธานสภาเทศบาลเรียกประชุมสภาเทศบาล เพื่อให้นายกเทศมนตรีแถลงนโยบายต่อสภาเทศบาลโดยไม่มีการลงมติ ภายในสามสิบวัน นับแต่วันประกาศผลเลือกตั้งนายกเทศมนตรี การประชุมเพื่อแถลงนโยบายของนายกเทศมนตรี ให้กระทำโดยเปิดเผย โดยนายกเทศมนตรีต้องจัดทำนโยบายเป็นลายลักษณ์อักษรแจกให้สมาชิกสภาเทศบาลทุกคน ที่มาประชุมด้วย”

ในการบริหารงานเทศบาลตำบลบ้านใหม่ ซึ่งดิฉัน นางมะลิวัลย์ บางนิ่มน้อย ดำรงตำแหน่ง นายกเทศมนตรีตำบลบ้านใหม่ ช่วงระยะเวลา 4 ปี นับแต่วันเลือกตั้งเป็นต้นไป ดิฉันจะบริหารงานโดยยึดหลัก “ร่วมคิด ร่วมทำ ร่วมพัฒนา” เพื่อสร้างความมั่นคง แข็งแรงให้กับประชาชนในเขตตำบลบ้านใหม่ โดยเปิดโอกาสให้ประชาชนมีส่วนร่วมในการจัดทำแผนพัฒนาเทศบาล ทั้งในระยะสั้น ระยะกลาง และระยะยาว ในขั้นแต่ละขั้นตอนของการพัฒนา ประชาชนจะมีส่วนร่วมในการบริหารงานโครงการต่าง ๆ และผลสุดท้ายประชาชนจะต้องเป็นผู้ได้รับประโยชน์โดยตรงจากการบริหารงานโครงการนั้น ๆ โดยยึดหลักคิดตามแนวปรัชญาเศรษฐกิจพอเพียง และการบริหารจัดการบ้านเมืองที่ดี โดยใช้กลไกเครือข่ายภาครัฐ เอกชน และประชาสังคม แบบบูรณาการตามรัฐธรรมนูญแห่งราชอาณาจักรไทยพุทธศักราช 2560 ที่เชื่อมโยงกับนโยบายของรัฐบาลที่เกี่ยวข้องกับท้องถิ่น มีความสอดคล้อง ยุทธศาสตร์ชาติ ยุทธศาสตร์การพัฒนากลุ่มจังหวัดและยุทธศาสตร์จังหวัด เป็นเข็มทิศในการพัฒนาตำบลบ้านใหม่ ด้วยการสร้างความเข้มแข็งของเครือข่าย ร่วมคิด ร่วมวางแผน ร่วมพัฒนา ร่วมตรวจสอบ ร่วมรับผิดชอบและยอมรับผลการพัฒนาตำบลบ้านใหม่ ภายใต้ความรู้สึกเป็นเจ้าของร่วมกัน

นโยบายที่กำหนดมีเนื้อหาดังต่อไปนี้

1. นโยบายโครงการตามแนวทางพระราชดำริ

1.1 ประสานและบริหารการจัดการน้ำ ตามพระราชดำรัสของพระบาทสมเด็จพระเจ้าอยู่หัว รัชกาลที่ 9 เมื่อปี พ.ศ. 2535 เพื่อแก้ไขและป้องกันปัญหาอุทกภัยอย่างเป็นระบบ

1.2 ส่งเสริมการพัฒนาชุมชนและสังคมตามแนวปรัชญาเศรษฐกิจพอเพียง

2. นโยบายด้านการพัฒนาคุณภาพชีวิต ให้อยู่ดีมีสุข อยู่เย็นเป็นสุขอย่างยั่งยืน เพื่อดูแลความเป็นอยู่ของประชาชนให้มีคุณภาพชีวิตที่ดี บ้านเมืองสะอาดและเป็นระเบียบเรียบร้อย มีความปลอดภัยในชีวิตและทรัพย์สิน ปลอดอาชญากรรม มีสุขภาวะ สุขอนามัยที่ดี มีความสุข มีความอบอุ่นในครอบครัว ชุมชนเข้มแข็ง และมีสิ่งแวดล้อมที่ดี

2.1 สนับสนุน ส่งเสริมระบบการสาธารณสุข เพื่อเสริมสร้างสุขภาพของประชาชน พัฒนาคุณภาพการบริการ และเพิ่มประสิทธิภาพระบบบริการสาธารณสุข ร่วมกับโรงพยาบาลส่งเสริมสุขภาพตำบล สำนักงานหลักประกันสุขภาพแห่งชาติ (สปสช.) ให้บริการเชิงรุกร่วมกับกลุ่มชมรมด้านส่งเสริมสุขภาพ ขยายโอกาสในการเข้าถึงบริการที่ได้มาตรฐาน รวดเร็ว เป็นธรรม และทั่วถึง ให้บริการตรวจรักษาพยาบาลโดยแพทย์ มีการจัดทำระเบียบผู้ป่วยเพื่อการดูแลอย่างต่อเนื่อง จัดทำเวชภัณฑ์และเครื่องมือเครื่องใช้ทางการแพทย์ที่ทันสมัย

2.2 ส่งเสริมสุขภาพและอนามัยของประชาชนในระดับหมู่บ้านและชุมชน ให้มีสุขภาพแข็งแรง โดยให้การเรียนรู้การดูแลสุขภาพ การออกกำลังกาย การป้องกันโรค การใช้ยาอย่างถูกต้อง และการเข้ารับการตรวจสุขภาพ หรือการรับบริการด้านสาธารณสุขตามขั้นตอนและวิธีการทางการแพทย์

2.3 ส่งเสริมสุขภาพดี วิถีไทย ได้แก่การให้การสนับสนุนการแพทย์แผนไทย และการแพทย์ทางเลือก

2.4 พัฒนายกระดับคุณภาพชีวิต คุณภาพสวัสดิการผู้ด้อยโอกาส ลดปัจจัยเสี่ยง และสร้างเสริมสุขภาพแก่เด็ก สตรี ผู้สูงอายุ ผู้พิการ ผู้ด้อยโอกาสและเสริมสร้างความเข้มแข็งของสถาบันครอบครัวส่งเสริมสนับสนุนการออกกำลังกายทุกรูปแบบ ให้ทุกชุมชนมีลานกีฬา เพื่อส่งเสริมและดูแลสุขภาพของตนเอง

2.5 พัฒนาคุณภาพการศึกษา ให้ครอบคลุมทุกด้านเพื่อผลิตคนที่มีคุณภาพ

2.6 ส่งเสริมกลุ่มผู้สูงอายุ ปราชญ์ชาวบ้าน ในการบริหารจัดการศูนย์ส่งเสริมสวัสดิการผู้สูงอายุเทศบาลตำบลบ้านใหม่

2.7 เสริมสร้างค่านิยมและวัฒนธรรมที่ดีงามของไทย โดยใช้กิจกรรมที่หลากหลายเกิดคุณลักษณะที่พึงประสงค์ พัฒนาพฤติกรรมเด็กและเยาวชนให้มีความเลื่อมใส ศรัทธา ทะนุบำรุงศาสนา ร่วมอนุรักษ์ศิลปวัฒนธรรม จารีตประเพณี และเพิ่มพูนความสัมพันธ์กับชุมชน

2.8 สนองนโยบายเร่งด่วนของรัฐบาล และจังหวัดนครราชสีมา ในเรื่องยาเสพติดโดยป้องกันกลุ่มเสี่ยงและประชาชนในท้องถิ่น ไม่ให้เข้าไปเกี่ยวข้องกับยาเสพติด และส่งเสริมให้ผู้ติดยาเสพติดได้รับการบำบัดรักษาให้กลับมาเป็นคนดีของสังคม ตามแนวทาง “เมืองสีขาว หัวใจสีเขียว”

2.9 ส่งเสริมสนับสนุนการออกกำลังกายทุกรูปแบบ ร่วมกับกลุ่ม ชมรมด้านสุขภาพ ให้ทุกชุมชนมีลานกีฬาเพื่อส่งเสริมและดูแลสุขภาพของตนเอง

2.10 ส่งเสริมและให้ความสำคัญต่อกิจกรรมที่สร้างความสัมพันธ์ ที่ดี สร้างความอบอุ่น มีความเอื้อเฟื้อเกื้อกูลกันทั้งในระดับครัวเรือน และชุมชน

3. นโยบายด้านพัฒนาเศรษฐกิจ เพื่อเพิ่มศักยภาพการพัฒนาและส่งเสริมการค้าขาย ของผู้ประกอบการทุกประเภท ทุกระดับ และชุมชน ให้สามารถเพิ่มรายได้ ลดรายจ่าย และมีขีดความสามารถในการแข่งขัน

3.1 สร้างโอกาส และเพิ่มช่องทางในการเพิ่มรายได้ให้กับประชาชน

3.2 สร้างอาชีพ สร้างรายได้ ลดรายจ่ายให้ประชาชน พัฒนาวิสาหกิจในชุมชน แก้ไขปัญหาการประกอบอาชีพ ส่งเสริมการพัฒนาอาชีพให้สอดคล้องกับความต้องการของตลาดและศักยภาพของประชาชน

3.3 สนับสนุนให้ชุมชนดำเนินการตามโครงการเศรษฐกิจพอเพียงตามแนวพระราชดำริ

4. นโยบายด้านการพัฒนาระบบการบริหารจัดการ เพื่อเพิ่มประสิทธิภาพในการบริหารงานเทศบาลตำบลบ้านใหม่ โดยยึดหลักธรรมา ภิบาล และการบริหารจัดการบ้านเมืองที่ดี ด้วยความโปร่งใส เป็นธรรม ตรวจสอบได้ มุ่งผลประโยชน์ของประชาชนเป็นหลัก บูรณาการทุกภาคส่วนให้มีส่วนร่วม ร่วมคิด ร่วมวางแผน ร่วมทำ ร่วมตรวจสอบ ร่วมประเมินผล ร่วมรับผิดชอบ

4.1 ส่งเสริม สนับสนุนพัฒนาบุคลากรเทศบาลให้มีความรู้ ความสามารถในการพัฒนาตนเองและพัฒนางานให้มีคุณภาพและประสิทธิภาพ

 4.2 ส่งเสริมการวิจัยเพี่อพัฒนาระบบการทำงาน

 4.3 พัฒนาระบบฐานข้อมูลเพื่อเพิ่มประสิทธิภาพการบริหารจัดการ

4.4 พัฒนาปรับปรุงคุณภาพระบบสื่อสาร และเพิ่มช่องทางการสื่อสารให้ประชาชนเข้าถึงข้อมูลข่าวสารได้ง่าย รวดเร็ว และทั่วถึง เช่น จัดให้มีอินเตอร์เน็ตไร้สายทั่วตำบล ระบบส่งข่าวโดย SMS วิทยุชุมชน เว็บไซต์ เฟสบุ๊ค ไลน์ และสายด่วนนายก ฯ

4.5 พัฒนาและเพิ่มประสิทธิภาพระบบการให้บริการ มีเครื่องมือเครื่องใช้ที่ทันสมัย ให้มีมาตรฐานการบริการ บริการด้วยความเสมอภาค เป็นธรรม มีสิทธิเท่าเทียมกัน ประชาชนได้รับความสะดวก รวดเร็ว มีความพึงพอใจสูงสุด

4.6 ปรับปรุงระบบการบริหารงานเทศบาล โดยนำระบบการบริหารจัดการภาครัฐแนวใหม่ เป็นแนวทางดำเนินงานสู่การปฏิบัติในเทศบาล เช่น ปรับปรุงโครงการสร้างการบริหารทรัพยากรบุคคลโดยพัฒนาสมรรถนะ และพัฒนาประสิทธิภาพการปฏิบัติงานของบุคลากร สร้างทัศนคติเชิงบวก และจิตสาธารณะ เพื่อปรับเปลี่ยนพฤติกรรมอย่างสร้างสรรค์ นำระบบเทคโนโลยีสารสนเทศ มาใช้ในการบริหารจัดการ สร้างระบบการติดตามและประเมินผลการปฏิบัติงานที่มีประสิทธิภาพมาใช้บริหารงานเทศบาลและการพัฒนาตำบลบ้านใหม่ จัดทำตัวชี้วัด ใช้วัดผลการปฏิบัติหน้าที่ทั้งในระดับบุคคลและองค์กรให้เกิดความคุ้มค่า และเกิดประโยชน์สูงสุด

5. นโยบายด้านการพัฒนาเมือง พัฒนาโครงสร้างพื้นฐาน สาธารณูปโภค สาธารณูปการ เพื่อรองรับการพัฒนาเศรษฐกิจ และสังคม การจัดการความเป็นระเบียบเรียบร้อยของบ้านเมือง การจัดการจราจร และภูมิทัศน์ของเมือง การบริหารจัดการทรัพยากรธรรมชาติและสิ่งแวดล้อม และที่สำคัญอย่างยิ่งคือการจัดการภัยพิบัติ อุทกภัย วาตภัย ภัยแล้ง และอัคคีภัย

5.1 “บ้านใหม่เมืองสะอาด” พัฒนาปรับปรุงและเพิ่มประสิทธิภาพในการดูแลรักษาความสะอาดของถนน ทางเท้า รางรถไฟ พื้นที่สาธารณะต่าง ๆ ของตำบล และส่งเสริมให้มีการพัฒนาดูแลรักษาความสะอาดของพื้นที่อื่นของตำบล ให้ครอบคลุมทั้งในระดับครัวเรือน ชุมชน และหน่วยงาน โดยชุมชนและทุกภาคส่วนมีส่วนร่วม

5.2 พัฒนาปรับปรุงและเพิ่มประสิทธิภาพระบบรักษาความปลอดภัยในชีวิตทรัพย์สิน โดยติดตั้งระบบกล้องวงจรปิดครอบคลุมพื้นที่สำคัญทั้งตำบล เชื่อมโยงสัญญาณกับหน่วยงานที่เกี่ยวข้อง ดูแลไฟฟ้าและแสงสว่างตามถนน ตรอก ซอยและที่สาธารณะ เพื่อสร้างความมั่นใจและดูแลความปลอดภัยให้คนในชุมชน ลดการเกิดอาชญากรรมและแหล่งมั่วสุม

5.3 พัฒนาปรับปรุงระบบประปาให้มีคุณภาพ ดำเนินการให้มีแหล่งน้ำเพื่ออุปโภคและเพื่อการเกษตรให้เพียงพอ

5.4 ก่อสร้างและปรับปรุงซ่อมแซมถนน สะพาน และทาง ระบายน้ำให้ได้มาตรฐาน

5.5 ติดตั้งและปรับปรุงระบบไฟฟ้าสาธารณะให้มีความสว่างครอบคลุมทั่วเขตเทศบาลเพื่อความปลอดภัยในชีวิต และทรัพย์สินของพี่น้องประชาชน

5.6 พัฒนาขุดลอก คูคลองและจัดสร้างแหล่งน้ำ สงวนและเก็บกักน้ำเพื่อการเกษตร เพื่อการอุปโภคบริโภค รวมทั้งวางโครงการเพื่อแก้ปัญหาน้ำท่วมและน้ำแล้งอย่างต่อเนื่อง

5.7 ประสานความร่วมมือกับองค์กรปกครองส่วนท้องถิ่นอื่น ๆ ในการพัฒนา แก้ไขปัญหาความเดือดร้อนของประชาชน

ท่านประธานสภาที่เคารพ ดิฉันหวังเป็นอย่างยิ่งว่าคงจะได้รับความร่วมมือจากทุกภาคส่วนของสมาชิกสภาเทศบาล หัวหน้าส่วนราชการ พนักงานเทศบาลและพี่น้องประชาชน เพื่อที่จะแปลงนโยบายไปสู่การปฏิบัติให้เกิดเป็นรูปธรรมขึ้นมาอย่างจริงจัง และในการนี้ดิฉันขออนุญาตแนะนำทีมงานบริหารที่จะเข้ามาช่วยเหลือการทำงานในด้านบริหารเทศบาลตำบลบ้านใหม่ ดังนี้

ท่านที่ 1 นายอนันต์ บุญทัน ดำรงตำแหน่ง รองนายกเทศมนตรี คนที่ 1

ท่านที่ 2 นางสุรัตน์ กรใหม่ ดำรงตำแหน่ง รองนายกเทศมนตรี คนที่ 2

ท่านที่ 3 นางธัญณีย์ อุดมวิศาลพงศ์ ดำรงตำแหน่ง เลขานุการนายกเทศมนตรี

ท่านที่ 4 นายณรงค์ เสือบุญ ดำรงตำแหน่ง ที่ปรึกษานายกเทศมนตรี

ดิฉัน ขอให้สภาเทศบาลตำบลบ้านใหม่และประชาชนชาวตำบลบ้านใหม่ ได้เชื่อมั่นว่าดิฉันจะใช้ความรู้ ความสามารถ และประสบการณ์ ประกอบกับศักยภาพทีมผู้บริหาร นำพาตำบลบ้านใหม่สู่การพัฒนาให้เจริญก้าวหน้า โดยตั้งมั่นอยู่บนพื้นฐานของการบริหารงานด้วยความซื่อสัตย์ สุจริต โปร่งใส มีธรรมาภิบาล เพื่อวางฐานรากการพัฒนาให้ตำบลบ้านใหม่ก้าวต่อไปข้างหน้าอย่างยั่งยืน

 ความสำเร็จนี้จะเกิดขึ้นได้ก็ด้วยการสนับสนุน ร่วมมือ ร่วมใจ จากท่านสมาชิกสภาเทศบาลตำบลบ้านใหม่ ทุกท่าน โดยดิฉันจะนำนโยบายดังกล่าวไปปฏิบัติเพื่อให้เกิดประโยชน์สูงสุดในการพัฒนาตำบลบ้านใหม่ ต่อไป ขอขอบคุณท่านประธานสภาเทศบาล และสมาชิกสภาเทศบาล ตำบลบ้านใหม่ทุกท่าน ณ โอกาสนี้

**นายคณิศร คะเชนชาติ** มีสมาชิกสภาเทศบาล ท่านใดจะอภิปราย หรือไม่ ขอเชิญนาย

**ประธานสภาเทศบาล** เทพพิทักษ์ เมธาพันธ์พิชิต สมาชิกสภาเทศบาล เขต 1

**นายเทพิพทักษ์ เมธาพันธ์พิชิต** เรียนประธานสภาเทศบาล สมาชิกสภาเทศบาล ทุกท่าน กระผม

**สมาชิกสภาเทศบาล เขต 1** นายเทพพิทักษ์ เมธาพันธ์พิชิต สมาชิกสภาเทศบาล เขต 1 จากที่ท่านนายกเทศมนตรีตำบลบ้านใหม่ได้แถลงนโยบายในการบริหารงาน กระผมขอเรียนถามท่านประธานสภาเทศบาล ผ่านไปยังนายกเทศมนตรี ด้านนโยบายการพัฒนาคุณภาพชีวิต ข้อ 2.1 ข้อความที่ว่า มีการจัดระเบียบผู้ป่วยเพื่อการดูแลอย่างต่อเนื่อง กระผมไม่เข้าใจในความหมายของคำว่า “ระเบียบผู้ป่วย” หมายความว่าอย่างไร หรือจัดระเบียบแบบแผนอย่างไร ขอให้ท่านได้ชี้แจงเพิ่มเติมครับ ข้อ 2.4 ซ้ำซ้อน ข้อ 2.9 หรือไม่ ต่อไปด้านนโยบายด้านพัฒนาเศรษฐกิจ เพื่อเพิ่มศักยภาพการพัฒนาและส่งเสริมการค้าขาย กระผมอยากทราบข้อมูลเบื้องต้นท่านจะส่งเสริมการค้าขายแบบไหน อย่างไร ส่วนในด้านการนโยบายการพัฒนาระบบการบริหารจัดการ วรรค คำว่า “บูรณาการทุกภาคส่วนให้มีส่วนร่วม “ ท่านประธานสภาที่เคารพ เมื่อครั้งที่กระผมเป็นอดีตสมาชิกสภา อบต. และเป็นเลขานุการนายก อบต. ได้หลายภาคส่วนเข้ามามีส่วนร่วม ไม่ว่าจะเป็นคณะกรรมการเปิดซอง คณะกรรมการตรวจการจ้าง แต่ได้พบว่า หลายโครงการที่ได้ดำเนินการเสร็จสิ้นแล้ว ไม่ปรากฏชื่อของคณะกรรมการที่มาจากภาคประชาชน แต่ตอนนี้ได้ยกฐานะเป็นเทศบาลแล้ว ภาคประชาชนสามารถเข้ามามีส่วนร่วมหรือไม่ กระผมจึงขอฝากท่านนายกเทศมนตรีได้ไปพิจารณาด้วยนะครับ กระผมอยากให้ภาคประชาชน ทั้งสายการปกครอง สายชุมชน เข้ามามีส่วนร่วมในการพัฒนาตำบลของเรา ต่อไป ข้อ 4.1 ส่งเสริม สนับสนุนพัฒนาบุคลากรเทศบาลให้มีความรู้ ความสามารถในการพัฒนาตนเองและพัฒนางานให้มีคุณภาพและมีประสิทธิภาพ ท่านประธานสภาที่เคารพ กระผมอยากให้ท่านนายกเทศมนตรี เพิ่มเติม คำว่า “มีความกระตือรือร้น” เหตุใดที่กระผมต้องการให้เพิ่มคำนี้ เนื่องจากข้อร้องเรียนต่าง ๆ ไม่มีเจ้าหน้าที่กระตือรือร้นในการแก้ไขปัญหาให้กับประชาชนด้วยเหตุผลใด กระผมไม่ทราบ เพราะว่าไม่มีการประสานงาน หรือแจ้งให้ทราบ ว่าติดขัดเรื่องใด กระผมจึงอยากให้ท่านนายกเทศมนตรีเพิ่ม การกระตือรือร้น ด้วย และกระผมขอให้เพิ่มเติมเกี่ยวกับการพัฒนาบุคลากรที่อยู่ในชุมชน มี 2 หน่วยงานที่อยากฝากท่านนายกเทศมนตรี คือการพัฒนาศักยภาพให้กับ อสม. ซึ่งปัจจุบันนี้ อสม. เป็นบุคคลที่เป็นด่านแรกที่ต่อสู้กับวิกฤตในครั้งนี้ และพัฒนาศักยภาพ อปพร. ด้วย เพราะในคำแถลงนโยบายของท่าน ไม่ได้กล่าวไว้ และข้อ 5.3 ตรงคำว่า “ดำเนินการให้มีแหล่งน้ำเพื่ออุปโภคและเพื่อการเกษตรให้เพียงพอ” ตรงคำว่า อุปโภค กระผมพอที่จะเข้าใจ และเพื่อการเกษตรให้เพียงพอ ท่านจะดำเนินการได้รูปแบบไหน เพราะน้ำอุปโภคและเพื่อการเกษตร เราอาศัยน้ำจากลุ่มแม่น้ำลำตะคองเป็นหลัก กระผมขอคำชี้แจงด้วยครับ ท่านประธานสภาที่เคารพกระผมพร้อมที่จะสนับสนุนร่วมแรงร่วมใจกับท่านนายก แต่บางสิ่งบางอย่างที่กระผมไม่เข้าใจกระผมต้องขออนุญาตสอบถาม เพื่อที่จะได้เข้าใจได้ถูกต้องเพราะนโยบายที่ท่านได้แถลงมาจะต้องผูกพันกับท่าน 4 ปี ไม่ว่าจะเป็นสายการบริหาร สายนิติบัญญัติ ต่างก็มีเป้าหมายอันเดียวกันคือร่วมกันพัฒนาตำบลบ้านใหม่ให้ ดีขึ้น คุ้มค่าในการใช้จ่ายเงินภาษีของประชาชน กระผมขอสอบถามเพียงเท่านี้ครับ

**นายคณิศร คะเชนชาติ** เชิญท่านนายกเทศมนตรี ได้ตอบข้อซักถามที่ท่านสมาชิกสภาฯ

**ประธานสภาเทศบาล** ได้อภิปราย

**นางมะลิวัลย์ บางนิ่มน้อย** เรียนประธานสภาเทศบาล และสมาชิกสภาเทศบาล ทุกท่าน

**นายกเทศมนตรี** ดิฉันขอชี้แจง ดังนี้ คำว่า”มีการจัดทำระเบียบผู้ป่วย” ขอแก้ไขเป็น “มีการจัดทำทะเบียนผู้ป่วย” คือจะต้องมีการจัดทะเบียนและระเบียบในการแก้ไขปัญหาในการดูแลผู้ป่วยอย่างต่อเนื่อง ต่อไปในเรื่องการเพิ่มศักยภาพในการพัฒนาและส่งเสริมในด้านค้าขาย จะเน้นในเรื่องสินค้า O-TOP และสินค้าในชุมชนที่เราจะต้องดูแลและนำมาขึ้นทะเบียนเพื่อส่งเสริมให้ชุมชนของเราได้มีรายได้ สำหรับในเรื่องการจัดทำแผนพัฒนาบุคลากร ข้อ 4.1 คือการพัฒนาบุคลากรทุกรูปแบบเพื่อส่งไปถึงการพัฒนาในเรื่องการกระตือรือร้นในการทำงาน เรามีแผนรองรับมีการพัฒนาระบบฐานข้อมูลต่าง ๆ จะทำให้เทศบาลของเราได้เดินหน้าไปพร้อมกันและสามารถช่วยแก้ไขปัญหาให้กับประชาชนและมีการประเมินความพึงพอใจของประชาชนจากการปฏิบัติหน้าที่ของพนักงานของเรา สุดท้ายเป็นเรื่องของแหล่งน้ำ ในการอุปโภคและเพื่อการเกษตร จากที่ผ่านมา นายกเองได้รับฟังมาโดยตลอดในเรื่องการขาดแคลนน้ำ จึงอยากให้ท่านสมาชิกสภาเทศบาลร่วมกันลงพื้นที่ของเรา ว่าเราจะทำอย่างไรและไปในทิศทางใด ก็อยากฝากทุกท่าน ว่า ในฤดูแล้งน้ำขาดแคลนตรงไหน และฤดูฝนปัญหาน้ำท่วมตรงจุดไหนอย่างไร ดิฉันขอตอบชี้แจงเพียงเท่านี้ค่ะ

**นายคณิศร คะเชนชาติ** มีท่านสมาชิก ท่านใดจะอภิปราย หรือไม่ เชิญ

**ประธานสภาเทศบาล** นายอุเทน กูบโคกกรวด สมาชิกสภาเทศบาล เขต 1 ได้อภิปราย

**นายอุเทน กูบโคกกรวด** เรียนประธานสภาเทศบาล สมาชิกสภาเทศบาล ทุกท่าน

**สมาชิกสภาเทศบาล เขต 1** กระผม นายอุเทน กูบโคกกรวด สมาชิกสภาเทศบาล เขต 1 กระผมขออภิปรายคำแถลงนโยบายของท่านนายกเทศมตรีตำบลบ้านใหม่ ข้อ 1.1 ประสานและบริหารการจัดการน้ำ ตามพระราชดำรัสของพระบาทสมเด็จพระเจ้าอยู่หัว ข้อนี้กระผมเห็นด้วย แต่ขอเสนอแนะในเรื่องน้ำอุปโภค บริโภค ทั้งในภาคเกษตร เห็นควรจัดตั้งคณะกรรมการผู้ใช้น้ำในตำบล บ้านใหม่เพราะว่าในหลายพื้นที่ไม่ได้รับการจัดสรรไปถึง เช่น หมู่ที่ 4 ไปถึงหมู่ที่ 7 มีความต้องการจัดสรรน้ำช่วงไหน ควรจะมีคณะกรรมการผู้ใช้น้ำอย่างชัดเจน ข้อ 2.1 ส่งเสริมระบบการสาธารณสุข เราได้รับปากพี่น้องประชาชน บางครั้งพี่น้องประชาชนไม่มีค่ารถที่จะไปโรงพยาบาลตามที่หมอนัด ผู้ที่มีฐานะดีอยู่แล้ว เราไม่ค่อยเป็นห่วงเท่าไร ส่วนเรื่องลานกีฬาที่ทำได้เราต้องมีพื้นที่สาธารณะประโยชน์ ในตำบลบ้านใหม่เรามีที่สาธารณะประโยชน์ตรงไหนบ้าง เราควรที่จะให้ฝ่ายกฎหมายหรือฝ่ายที่เกี่ยวข้อง ได้สำรวจว่าที่ตรงจุดไหนเป็นที่สาธารณะประโยชน์จัดสรรออกรังวัดให้ถูกต้องชัดเจนอย่าให้บุคคลใดบุคคลหนึ่งบุกรุกพื้นที่สาธารณะควรที่จะใช้ประโยชน์ร่วมกัน หมู่บ้านมะขามเฒ่ามีเยอะมากกว่าเขตที่ 2 ต่อไปด้านพัฒนาเศรษฐกิจ ข้อ 3.1 สร้างโอกาส และเพิ่มช่องทางในการเพิ่มรายได้ให้กับประชาชน เนื่องจากกระผมเป็นชาวนาคนหนึ่ง เนื่องเกษตรกรในตำบลบ้านใหม่มีชาวนาหลายท่าน ซึ่งตอนนี้ได้ประสบปัญหากันทั่วประเทศเรื่องข้าวเปลือกตกต่ำแต่ทุกครั้งราคาข้าวสารไม่เคยตกต่ำ กระผมเคยไปติดต่อที่กระทรวงเกษตรฯ เขาให้เราแก้ไขตรงจุดพื้นที่ของเราก่อนจะส่งเสริมอย่างไรให้ชุมชนตำบลบ้านใหม่บริโภคข้าวสารเกษตรกรตำบลบ้านใหม่ของเรา จึงอยากให้เทศบาลส่งเสริมทำข้อตกลงระหว่างร้านค้ากับเกษตรกรเพื่อรับซื้อข้าวสารจึงอยากเสนอแนะ และข้อ 4.1 สนับสนุนพัฒนาบุคลากรเทศบาลให้มีความรู้ ความสามารถในการพัฒนาตนเองและพัฒนางานให้มีคุณภาพและประสิทธิภาพ อยากให้เน้นสมาชิกสภาเทศบาล ด้วย เกี่ยวกับการอบรมให้ความรู้ต่าง ๆ เพื่อจะนำความรู้มาพัฒนาตำบลบ้านใหม่ของเรา และอีกเรื่องเวลามาเขียนคำร้องทั่วไป จะไม่มีเจ้าหน้าที่ติดต่อประสานงานกลับ ว่าเรื่องถึงไหนอย่างไร ไม่ว่าช่องทางทางอิเล็กทรอนิกส์ อย่างให้รวดเร็วกว่านี้ ข้อที่ 5 นโยบายด้านการพัฒนาเมือง ต้องทำให้สะอาด ท่านนายกยังไม่กล่าวถึงเรื่องขยะ กระผมอยากให้เน้นเรื่องขยะ ซึ่งปัจจุบันยังไม่ได้รับการแก้ไขในเรื่องนี้ และอยากให้บูรณาการร่วมกันเพื่อเพิ่มพื้นที่สีเขียว เรื่องการปรับปรุงระบบการสื่อสาร ที่ท่านนายกได้กล่าวในนโยบายของท่าน อยากให้รวดเร็วครอบคลุมทั่วถึง กระผมขอสนับสนุนนโยบายข้อนี้อย่างเร่งด่วน สุดท้ายข้อ 5.7 ประสานความร่วมมือกับองค์กรปกครองส่วนท้องถิ่นอื่น ๆ ในการพัฒนาแก้ไขปัญหาความเดือดร้อนของประชาชน อยากให้มีการแก้ไขปัญหาร่วมกันกับ อปท.อื่น ๆ ในเขตพื้นที่ใกล้เคียง เช่น อปท.อื่น มีการเข้ามาขุดลองลำตะคอง ทำให้ถนนในการสัญจรไปมาลำบาก ทั้งที่เมื่อก่อนถนนเลียบละคองเกษตรกรสามารถใช้รถยนต์สัญจรไปมาได้สะดวก พอเวลามาขุดลอกมาพัฒนาทำให้ไม่สามารถสัญจรไปมาได้ เพราะหลักจากที่มาทำแล้วไม่ปรับพื้นที่ให้เหมือนเดิม มีหลายพื้นที่ได้รับผลกระทบ อยากให้ทุกองค์กรมาร่วมกันบูรณาการแก้ไขปัญหาที่เกิดขึ้นด้วย กระผมขออภิปรายในเชิงเสนอแนะ หากกระผมพาดพิงต้องขออภัยด้วยนะครับ กระผมขออภิปรายเพียงเท่านี้ครับ

**ที่ประชุม รับทราบนโยบายการบริหารงานของนายกเทศมนตรีตำบล บ้านใหม่**

**นายคณิศร คะเชนชาติ**  มีสมาชิกท่านจะอภิปรายไหมครับ ถ้าไม่มีผมขอปิดประชุมครับ

**ประธานสภาเทศบาล**

**ปิดประชุมเวลา 10.00 น.**

 (ลงชื่อ) ผู้จัดทำรายงานการประชุม

 (นายสิรกิจ วาปีธรรม)

 เลขานุการสภาเทศบาล

คณะกรรมการตรวจรายงานการประชุมสภาเทศบาล ได้ตรวจรายงานการประชุมสภาเทศบาลเรียบร้อยแล้ว เห็นว่าถูกต้อง

 ประธานกรรมการ

 (นายวันชัย พลสมบัติ)

 สมาชิกสภาเทศบาล

 กรรมการ กรรมการ

 (นายอนันท์ กลัดสันเทียะ) (นายพรเทพ เจริญพงษ์อนันต์)

 สมาชิกสภาเทศบาล สมาชิกสภาเทศบาล

 กรรมการ กรรมการ/เลขานุการ

 (นางสาวกิตติมา ถิขุนทด) (นายเทพพิทักษ์ เมธาพันธ์พิชิต)

 สมาชิกสภาเทศบาล สมาชิกสภาเทศบาล

รับรองรายงานการประชุม คราวประชุมสภาสมัย....................สมัยที่..............ครั้งที่............. ประจำปี...................วันที่..........................................................

 (นายคณิศร คะเชนชาติ )

 ประธานสภาเทศบาลตำบลบ้านใหม่